ОПИСАНИЕ НА ПРЕДМЕТА НА ПОРЪЧКАТА
1. Местонахождение

Град Пордим, ул."Иван Божинов"N11
2. Възложител на обществената поръчка
Община Пордим 
3. Предмет на обществената поръчка
„Ремонт покрив общежитие на СОУ в град Пордим, Община Пордим”

4. Съществуващо положение 
Покрива на сградата е амортизиран от дългогодишна експлоатация. Състояние – пукнатини и балони в съществуващата изолация, деформирани воронки и нарушени обшивки от ламарина. Проводника на мълниеотводната мрежа е компроментирал съществуващата изолация.

5. Основни дейности, включени в предмета на поръчката.
5.1. Демонтажни работи: демонтаж на покривни обшивки от ламарина, демонтаж на стоманено въже ф6,5;
5.2. Монтаж на един пласт покривна хидроизолация с посипка, подмяна на воронки, подмазване на комини и  монтаж на покривни обшивки от ламарина;
5.3. Монтаж на стоманено въже ф6,5 за мълниезащитна мрежа.
Забележка: 

Точните видове строителни и монтажни работи са посочени в приложените количествени сметки. 
6. Изисквания към изпълнението
6.1.  Кандидатите да са направили предварителен оглед на  обекта и да са се  запознали с условията за изпълнение на поръчката.

6.2.  Всички изпълнени СМР трябва да са съобразени с техническите и законови разпоредби, с техническите и технологичните правила и нормативи, действащи в Република България. Качеството на извършените СМР да бъде в съответствие с БДС / ЕН, при спазване на действащите нормативни актове. Всички вложени материали да бъдат придружени от сертификати, декларации или други документи, доказващи качеството.
6.3.  Строителната площадка да се обезопаси с временно ограждение и да не се допуска замърсяване със строителни материали и отпадъци.
6.4.  Извършените СМР ще се приемат от упълномощени представители на възложителя, като се изготвят необходимите актове, протоколи и финансово-счетоводни документи. Всеки Протокол (обр. №19) се придружава от Актове и протоколи съставени по реда Наредба №3/2003г. за съставяне на актове и протоколи по време на строителството и декларации за съответствие (сертификати за качество) на вложените материали,

6.5.  Възложителят, чрез своите представители, ще осъществява контрол по време на изпълнението, на видовете и количествата СМР и ще прави рекламации за некачествено извършените работи.

6.6.  Окончателното приемане на обекта става с подписването на приемателно-предавателен протокол.

6.7.  Гаранционните срокове, предложени от Изпълнителя следва да бъдат не по-кратки от посочените в  чл. 160, ал. 4 и ал. 5 от ЗУТ и чл. 20 и чл. 21 от Наредба № 2/2003 г. на МРРБ.

6.8.  Некачествено извършените работи и некачествените материали и изделия ще се коригират и заменят от Изпълнителя, а при отказ, за сметка на Изпълнителя, като гаранционните срокове ще се считат от датата на приемане на обекта с протокол.

7. Изисквания по ЗБУТ и опазване на околната среда

7.1.  СМР ще се извършват при стриктно спазване на българското законодателство, касаещо ЗБУТ.

7.2.  Разходите по ЗБУТ са изцяло за сметка на Изпълнителя и следва да са заложени в предложените от тях единични цени.

7.3.  Участниците могат да приложат допълнителни мерки по ЗБУТ, които не са задължителни по българското законодателство и норми, без промяна на количествата от количествената сметка и предложените единични цени. 

7.4.  От Изпълнителя се изисква да предвиди и предприеме необходимите мерки за опазване на околната среда, в т.ч. и прилежащите към обекта имоти, тротоари и улици.

Приложение:

1. Количествена сметка на видовете строителни и ремонтни работи.
